‘n Vrou van New York en haar kêrel is aangekla nadat die vrou se tweejarige dogtertjie hul selfone gebruik het om die 911-noodnommer verlede maand 15 keer te bel.
Die dogtertjie het Vrydag die noodnommer ‘n verdere drie keer geskakel, maar hulle het intussen nog nie weer ‘n oproep ontvang nie.
ŉ Suid-Afrikaanse veiligheidsinstrukteur, Lodewyk Pietersen (55), is Vrydag deur ŉ veiligheidswag doodgeskiet in Puntland, ’n semi-outonome gebied in die noorde van Somalië.
“ŉ Swanger vrou het omstreeks 02:00 by die kliëntedienssentrum ingestap en die beamptes in kennis gestel dat sy die ambulans ontbied het, omdat sy besig is om te kraam,” het die polisie op hul amptelike Facebook-blad gesê.
Konstabels Dickson, Matlhaba en Baloyi was aan diens. “Een van die beamptes, konstabel Baloyi, kon sy vaardighede aanwend wat hy in sy basiese ambulansbystandkursus geleer het.” Hy het die vrou gehelp om die kind in die lewe te bring.
Die aankondiging sluit planne vir privaat Afrikaanse onderwys van laerskool tot universiteitvlak in. Deel van die beplanning behels die oprigting van ŉ nuwe Afrikaanse opleidingskampus wat die tuiste van verskeie opleidingsinstellings sal wees.
Hermann het ook gesê dat deur die draer van kennis te wees Solidariteit ŉ instelling word wat inspirasie verteenwoordig. Deur Solidariteit word jy geneem na die toekoms wat jy vir jouself gedroom het.